Diari Oficial de la Generalitat Valenciana


Sumari del DOGV 3976, del 09-04-2001 (2001/2613)

Notificació de la sanció dictada en l'expedient de multes S-2000/0088.
----------------------------------------------------------------------

### Dades del document

Número de DOGV
:   3976

Data del DOGV
:   09-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2613


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la sanció dictada en l'expedient de multes S-2000/0088. [2001/M2613]
  
De conformitat amb allò acordat per aquesta secretària general, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es procedeix a notificar a l'interessat la sanció dictada en l'expedient sancionador, que s'ha tramitat pel Servei d'Espectacles de la Conselleria de Justícia i Administracions Públiques.
  
1. Expedient de multes S-2000/0088. Sanció de data 25 de gener de 2001, dictada pel conseller de Justícia i Administracions Públiques, per la qual s'acorda imposar a la senyora Kathleen Marie Colette Vercaemst, amb últim domicili conegut en la urbanització Nueva Torrevieja, carrer de Marcelino, 44, de Torrevieja, una sanció de, respectivament, clausura i 1.025.000 pessetes (6.160,37 euros), i 50.000 pessetes (300,51 euros), ascendint a un total d'1.075.000 pessetes (6.460,88 euros), ja que el dia 6 de març de 2000, sent les 12.00 hores, es va realitzar inspecció a l'establiment denominat Café Muy Buenos Días, siti al carrer de Marcelino, 44, de Torrevieja, verificant-se que mancava de la preceptiva llicència municipal d'obertura, així com, la falta d'higiene en els serveis, infringint amb això els articles 23 a), 21 b) de la Llei 2/1991 d'Espectacles, Establiments Públics i Activitats Recreatives.
  
Cosa que es posa en coneixement de l'interessat esmentat, als efectes oportuns i establits en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Així mateix, es comunica que, contra la present resolució, que posa fi a la via administrativa es podrà interposar, amb caràcter potestatiu, recurs de reposició davant del mateix òrgan que la dicte, en el termini d'un mes, comptador des de l'endemà de la notificació, de conformitat amb el que estableix l'article 116. 1), en relació amb els articles 109 c) i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 o bé interposar directament el recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, seu de l'òrgan que ha dictat l'acte administratiu a impugnar, en el termini de dos mesos, comptadors des de l'endemà de la notificació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que utilitze qualsevol altra via que considere oportuna.
  
En el cas que no faça ús del seu dret a recórrer, haurà de fer efectiva la multa, utilitzant els impresos a recollir en aquestes oficines, passeig del Doctor Gadea número 10, 03773 Alacant, o en qualsevol de les entitats col·laboradores que en el citat imprés consten, de conformitat amb el que estableix el Decret 105/1992, de 6 de juliol, sobre Recaptació de Taxes, Preus Públics i Sancions de la Generalitat Valenciana i l'Ordre de 26 de febrer de 1993 que desplega l'al·ludit decret, trametent a les referides oficines l'exemplar corresponent de l'administració.
  
El dit pagament haurà de fer-se en el període voluntari establit en el Reglament General de Recaptació i dins dels terminis que s'indiquen seguidament:
  
A) Les notificacions efectuades entre els dies 1 i 15 de cada mes, des de la data de notificació fins al dia 5 del mes següent, o el dia hàbil immediat posterior al dia en què venç el termini d'interposició del recurs o es notifique la resolució d'aquest.
  
B) Les notificacions efectuades entre els dies 16 i últim de cada mes, des de la data de notificació fins al dia 20 del mes següent, o el dia hàbil immediat posterior al dia en què venç el termini d'interposició del recurs o es notifique la resolució d'aquest.
  
Amb l'advertiment que, de no pagar-la en el dit període voluntari, es procedirà sense més tràmit a la seua exacció per via executiva.
  
I perquè en servisca de notificació a l'interessat esmentat, s'expedeix el present edicte.